**LĒMUMS**

Liepājā

|  |  |
| --- | --- |
| 2023. gada 15. jūnijā | Nr.186/7  (prot. Nr.7, 10.§) |

Par sabiedrības ar ierobežotu atbildību

"LIEPĀJAS REĢIONĀLĀ SLIMNĪCA"

peļņas novirzīšanu kapitālsabiedrības

attīstībai

Pamatojoties uz Publiskas personas kapitāla daļu un kapitālsabiedrību pārvaldības likuma 66. panta pirmās daļas 2. punktu un 35. pantu, Liepājas pilsētas domes 2015. gada 10. decembra noteikumu Nr.2 "KĀRTĪBA, KĀDĀ TIEK NOTEIKTA UN IESKAITĪTA PAŠVALDĪBAS BUDŽETĀ IEMAKSĀJAMĀ PEĻŅAS DAĻA PAR PAŠVALDĪBAS KAPITĀLA IZMANTOŠANU" 7.3. apakšpunktu un 8. punktu, ņemot vērā sabiedrības ar ierobežotu atbildību "LIEPĀJAS REĢIONĀLĀ SLIMNĪCA" pašvaldības kapitāla daļu turētāja pārstāvja 2023. gada 31. maija priekšlikumu, kā arī izskatot Liepājas valstspilsētas pašvaldības domes pastāvīgās Finanšu komitejas 2023. gada 8. jūnija lēmumu (sēdes protokols Nr.6), Liepājas valstspilsētas pašvaldības dome **nolemj:**

1. Novirzīt sabiedrības ar ierobežotu atbildību "LIEPĀJAS REĢIONĀLĀ SLIMNĪCA" 2022. gada peļņu 441 067 EUR (četri simti četrdesmit viens tūkstotis sešdesmit septiņi *euro*) pilnā apmērā, t.sk. pašvaldībai dividendēs izmaksājamo daļu, sabiedrības saimnieciskās darbības un ilgtspējīgas attīstības nodrošināšanai, plānoto kapitālieguldījumu finansēšanai un konkurētspējas veicināšanai, ievērojot sabiedrības ar ierobežotu atbildību "LIEPĀJAS REĢIONĀLĀ SLIMNĪCA" vidēja termiņa darbības stratēģijā 2022.–2024. gadam un investīciju plānā noteiktos mērķus.

2. Sabiedrības ar ierobežotu atbildību "LIEPĀJAS REĢIONĀLĀ SLIMNĪCA" pašvaldības kapitāla daļu turētāja pārstāvim kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | pašvaldības izpilddirektoram, Finanšu pārvaldei, Kapitālsabiedrību pārvaldības uzraudzības un revīzijas daļai, Vides, veselības un sabiedrības līdzdalības daļai, SIA "LIEPĀJAS REĢIONĀLĀ SLIMNĪCA" | |